open-index/open-wikipedia-markdown huggingface dataset:
Selección de fútbol de Nova Zelandia

A **Selección de fútbol de Nova Zelandia** (, en ) é o equipo representativo de Nova Zelandia nas competicións oficiais internacionais de fútbol. A súa organización está a cargo da Federación de Fútbol de Nova Zelandia (*New Zealand Football*), pertencente á Confederación de Fútbol de Oceanía (OFC) e á Federación Internacional de Fútbol Asociación (FIFA).

O fútbol é un deporte moi popular entre os mozos de Nova Zelandia, pero en canto a repercusión nos medios o rugby é claramente máis importante para os neozelandeses que o fútbol. O crícket é outro dos deportes que compite co fútbol por unha maior atención dos medios en Nova Zelandia. Ademais, a selección de fútbol neozelandesa posúe certas dificultades que lle impiden maior recoñecemento, como unha liga nova e semiprofesional, o Campionato de Fútbol de Nova Zelandia (chamado *ASB Premiership* por razóns comerciais) fundado en 2004 e que está composto por oito equipos das rexións máis poboadas do país.

## Véxase tamén 
### Ligazóns externas 
* Páxina web oficial de New Zealand Football
Yeda Crusius

**Yeda Rorato Crusius**, nada en São Paulo o 26 de xullo de 1944, é unha economista e política brasileira.

## Traxectoria
Foi gobernadora do estado do Río Grande do Sur entre 2007 e 2011. Ata o ano 2006, foi deputada federal polo Partido da Social Democracia Brasileira (PSDB).

## Notas
Calista

miniatura|300px|Os podólogos colexiados dispoñen de identificación.
A palabra **calista** é vulgarmente utilizada para designar a persoa que quita calos.

Non existe no Estado Español ningunha titulación académica nin validación de título estranxeiro que conteña a palabra calista, a titulación oficial é a de podólogo.

## Requisitos 
Para exercer a podoloxía é necesario estar en posesión da titulación universitaria correspondente.

Todas as persoas que ofrezan tratamentos propios desta profesión sen estar en posesión nin ter obtido a correspondente titulación académica expedida ou recoñecida pola lexislación vixente cometen o delito de intrusismo (art. 403 do Código Penal).

As accións dos intrusos poden afectar a seguridade e a integridade das persoas que por descoñecemento se expoñen a el e constitúe unha mala imaxe da profesión ante a sociedade.

## Véxase tamén 
### Outros artigos
* Podoloxía.
* Podólogo.
* Intrusismo profesional.

### Ligazóns externas
*Colexio Oficial de Podólogos de Galicia
*Facultade de enfermaría e podoloxía. UDC
As Cancelas, O Freixo, As Pontes de García Rodríguez

**As Cancelas** é un lugar da parroquia do Freixo no concello coruñés das Pontes de García Rodríguez na comarca do Eume. Segundo datos do INE, no ano 2014 estaba despoboado.

Está situado xunto ás Cancelas (O Deveso).

## Lugares e parroquias 
### Lugares do Freixo 
### Parroquias das Pontes de García Rodríguez
Máquina hidráulica

lang=gl|miniatura|dereita|200px|Vista detallada dunha bomba hidráulica.
Unha **máquina hidráulica** é unha variedade de máquina de fluído que emprega para o seu funcionamento as propiedades dun fluído incompresible ou que se comporta como tal, debido a que a súa densidade no interior do sistema non sofre variacións importantes.

Convencionalmente especifícase para os gases un límite de 100 mbar para o cambio de presión; de modo que se este é inferior, a máquina pode considerarse hidráulica. Dentro das máquinas hidráulicas o fluído experimenta un proceso adiabático, é dicir, non existe intercambio de calor co contorno.

## Clasificación 
miniatura|200px|Bomba de engrenaxes.
miniatura|200px|Bomba de engrenaxes.
miniatura|200px|Bomba de engrenaxes.

As máquinas hidráulicas pódense clasificar atendendo diferentes criterios.

### Segundo a variación de enerxía 
Nos motores hidráulicos, a enerxía do fluído que atravesa a máquina diminúe, obténdose enerxía mecánica, mentres que no caso de xeradores hidráulicos, o proceso é o inverso, de xeito que o fluído incrementa a súa enerxía ao atravesar a máquina.

Atendendo ao tipo de enerxía fluidodinámica que se intercambia a través da máquina temos:

* Máquinas nas que se produce unha variación da enerxía potencial, como por exemplo, o parafuso de Arquimedes.
* Máquinas nas que se produce unha variación da enerxía cinética, como por exemplo, aeroxeradores, hélices ou turbina pelton. Estas denomínanse máquinas de acción e non teñen carcasa.
* Máquinas nas que se produce unha variación da entalpía (presión), como por exemplo, as bombas centrífugas. Estas máquinas denomínanse máquinas de reacción.

### Segundo o tipo de intercambio 
Tendo en conta a forma coa que se intercambia a enerxía dentro da máquina, temos:

* Máquinas de **desprazamento positivo ou volumétricas**. Trátase dun dos tipos máis antigos de máquinas hidráulicas e baséanse no desprazamento dun volume de fluído comprimíndoo. O exemplo máis claro deste tipo de máquinas é a bomba de aire para bicicletas. Subministran un caudal que non é constante, para evitalo en ocasións únense varias para lograr unha maior uniformidade. Estas máquinas son apropiadas para subministracións de alta presión e baixos caudais.

### Segundo a envoltura 
Atendendo á presenza ou non de carcasa:

* Máquinas non entubadas como poden ser as máquinas de acción.
* Máquinas entubadas.

### Segundo o movemento 
Existen outros criterios, como a división en rotativas e alternativas, dependendo de se o órgano intercambiador de enerxía ten un movemento rotativo ou alternativo, esta clasificación é moi intuitiva pero non atende ao principio básico de funcionamento destas máquinas.

Na seguinte táboa amósase un resumo da clasificación das máquinas hidráulicas (l=líquido, g=gas).

## Compoñentes 
* Bombas
* Válvulas de control
* Actuadores
* Depósitos
* Acumuladores
* Tubos e mangueiras
* Xuntas e peches
* Intercambiadores
* Fluído hidráulico
* Sistemas de filtración
* Parafusos

## Notas 
## Véxase tamén 
### Outros artigos 
* Cilindro hidráulico
* Motor hidráulico
* Bomba hidráulica
### Ligazóns externas
Chryse Planitia

**Chryse Planitia** (procedente do grego, para "*Chaira Dourada*") é unha suave chaira circular do hemisferio norte de Marte, fai fronteira ó norte con Acidalia Planitia e ó noroeste con Terra Tempe, cara ao leste con Arabia Terra, cara ao suroeste con Lunae Planum e no sur fai fronteira con Xanthe Terra e con Magaritifer Terra,, está centrada sobre as coordenadas 28,43° S 319,69° E. Chryse Planitia está a cabalo entre o cuadrante de Lunae Palus e o cuadrante de Oxia Palus. Posúe un diámetro medio de máis de 1.500 kms
Moitos destes antigos vales foron descubertos polas sondas Viking, proporcionando evidencias fiables de cursos de auga fluíndo nunha época pasada sobre a superficie de Marte.

Tense proposto que a cunca de Chryse puido no pasado conter un gran lago ou un océano durante a idade Hespérica ou a principios da idade Amazónica xa que tódalas canles e vales que morren en Chryse, fano á mesma altitude, o cal podería indicar unha antiga liña de costa. A cunca plana de Chryse ábrese (atravesando Acidalia Planitia) cara a Vastitas Borealis, a gran cunca plana que ocupa todo o polo norte marciano, se existiu un océano no polo norte marciano, Chryse sería unha gran baía dese océano.

A Viking 1 aterrou en Chryse Planitia, pero a lugar de aterraxe non estaba preto das canles e o terreo nese punto era principalmente de orixe volcánica. A Mars Pathfinder aterrou xusto na desembocadura de Ares Vallis, xusto entre a fronteira de Chryse Planitia e Margaritifer Terra.

## Notas 
## Véxase tamén 
### Outros artigos 
* Tempe Terra
* Arabia Terra
* Acidalia Planitia

### Ligazóns externas 
* Google Mars scrollable map - centered on Chryse Planitia
* Martel, L.M.V. (Xuño de 2001) Outflow Channels May Make a Case for a Bygone Ocean on Mars. *Planetary Science Research Discoveries*. http://www.psrd.hawaii.edu/June01/MarsChryse.html
* Mapa coas fronteiras das rexións de Marte
* Mapa topográfico de Marte, con nomenclatura detallada das rexións de Marte
Maximino Castiñeiras

**Maximino Castiñeiras García**, coñecido como **o poeta da Maía**, nado en Ortoño (Ames) o 18 de marzo de 1906 e finado o 5 de maio de 1992, foi un practicante e poeta galego.

## Traxectoria 
Estudou o bacharelato e maxisterio en Santiago de Compostela e exerceu a docencia en Ames. En 1929 embarcou para América como practicante. Retornado, integrouse na Unión Socialista Galega e participou no mitin autonomista de Bugallido en xaneiro de 1933 con Ángel Varcarcel, José María Santos e Xoán Xesús González. Foi practicante interino do Concello de Carral, posto do que foi destituído en xullo de 1935. Pertenceu a Izquierda Republicana, sendo elixido vicepresidente do grupo de Ames en abril de 1934, e despois integrouse en Vanguardia de Izquierda Republicana, polo que foi represaliado nos primeiros anos do franquismo. Exerceu como ATS en América e na mariña mercante, nos transatlánticos que facían a ruta Europa-América. Colaborou en diversas publicacións como *Céltiga*, *Galicia* e *Opinión Gallega*. Retornou a Galicia nos anos cincuenta e foi nomeado practicante de Ames en 1956. Creou o faladoiro literario "Os catorce de Osebe", do que formaron parte Laxeiro, Faustino Rey Romero e Raimundo García Domínguez. Colaborou en *La Noche*, *Dorna* e *Anuario Brigantino*. Co restablecemento da democracia foi concelleiro en Ames polo PSdeG-PSOE. Finou na súa casa das Puxeiras Altas o 5 de maio de 1992. 

## Obras 
* *América vista por Valle-Inclán* (1950)
* *Estampas gallegas* (1955)
* *Mi tierra* (1962)
* *Del corazón al lector. Poemas, odas e cantares* (1968)
* *Os do meu tempo* (1971)
* *Filosofía - poesía y vida* (1981)
* *Frorilexio poético* (1987)
* *Os cabeiros refolgos* (1990)

## Notas 
## Véxase tamén 
### Bibliografía 
* 
* 
### Ligazóns externas 
* Necrolóxica en *El País*
* O poeta da Maía  en *Galicia Hoxe*
A Game of Thrones (homónimos)

***A Game of Thrones*** é a primeira novela da serie de fantasía *A Song of Ice and Fire* de George R. R. Martin.

**A Game of Thrones** ou **Game of Thrones** pode referirse tamén a numerosos traballos baseados na novela:
**Game of Thrones*, unha serie de televisión da HBO.
***Game of Thrones*, o álbum da banda sonora da serie
**A Game of Thrones (banda deseñada)*
**A Game of Thrones (xogo de cartas)*
**A Game of Thrones (xogo de mesa)*, 
* *A Game of Thrones: Genesis*, un videoxogo de estratexia en tempo real
** Game of Thrones (videoxogo)*
Bandeira das Bahamas

A **bandeira das Bahamas** está formada por tres franxas horizontais de igual anchura, de cor turquesa a superior e a inferior, e amarela a central. Na parte interior, a bandeira conta cun triángulo equilátero negro coa base ó longo do mastro, apuntando cara á franxa exterior. Foi adoptada o 10 de xullo de 1973.

A cor amarela representa as areas douradas do arquipélago xunto ó mar de cor turquesa. O triángulo negro representa o pobo bahamés.

## Outras bandeiras 

Ficheiro:Civil Ensign of the Bahamas.svg|Bandeira da mariña mercante. Proporción 1:2
Ficheiro:Naval Ensign of the Bahamas.svg|Bandeira da Armada. Proporción 1:2

## Véxase tamén 
### Ligazóns externas 
* Bandeira das Bahamas en Flags of the World
Pobo grego

Os **gregos**, tamén chamados **helenos** (en ), son unha nación e un grupo étnico orixinario de Grecia, Chipre e algunhas outras rexións da contorna do mar Exeo. Tamén constitúen unha diáspora significativa, con comunidades gregas estabelecidas arredor do mundo.

[300px|miniatura|A dispersión dos gregos no [século -VI|século VI a.C.]]
Na antigüidade, os gregos organizábanse politicamente en cidades estado, e alí orixinouse o concepto de democracia. Estabelecéronse colonias e comunidades gregas ó longo da historia en moitos recunchos do Mediterráneo, malia que o groso da nación sempre se centrou arredor do mar Exeo, onde se fala a lingua grega dende a Grecia antiga. No século IV a.C, a expansión territorial máis importante dos gregos levou ó helenismo até Asia Central e a India, e despois da caída do Imperio Romano, Bizancio mantivo a cultura grega no Mediterráneo oriental até 1453. Baixo o Imperio Otomán e até o comezo do século XX, os gregos estaban instalados uniformemente entre a actual Grecia, a costa occidental de Anatolia, o Mar Negro, Exipto, Chipre e Constantinopla; en xeral, estas rexións coinciden coas fronteiras do Imperio Bizantino a finais do século XI, e tamén coa zona de colonización grega na antigüidade do Mediterráneo oriental.

Despois da Guerra Greco-Turca (1919-1922), un masivo intercambio de poboacións entre Grecia e Turquía (1923) deixou case toda a poboación etnicamente grega confinada dentro das novas fronteiras de Grecia e Chipre (illa daquela integrada no Imperio británico). A nova Grecia constituíuse a partir do 1822 como un estado nación típico da época, liberado do Imperio Otomán. Outras poboacións menores de gregos étnicos pódense atopar actualmente dende o sur de Italia e o sur de Albania até no Cáucaso, e tamén nas comunidades da diáspora en moitos outros países. Actualmente, a maioría dos gregos pertencen formalmente á Igrexa Ortodoxa Grega.

Pódenselles atribuír ós gregos contribucións moi notables en diversos eidos da cultura universal ó longo de toda a Historia (as artes, a literatura, a filosofía, a política, a música, as matemáticas, a ciencia, a arquitectura, a tecnoloxía, as exploracións, a cociña e o deporte).

## Notas 
## Véxase tamén 
### Outros artigos 
* Grupos étnicos de Europa
### Bibliografía 
* 
* 
* 

### Ligazóns externas 
; Diáspora: 
* Consello mundial helénico   
; Relixión: 
* Patriarcado Ecuménico de Constantinopla   
* Igrexa Ortodoxa Grega  
; Comercio: 
* Cámara de comercio grecocanadense 
* Cámara de comercio grecoamericana 
* Cámara de comercio grecoarcentina
Aerozine 50

**Aerozine 50** ou **Aerozina 50** é un propelente para foguetes composto por unha mestura aproximada do 50% de hidracina e UDMH (dimetilhidracina asimétrica). Ten un punto de ebulición maior que o UDMH e foi desenvolvido inicialmente para ser usado no mísil Titan 2.

## Características 
O Aerozine 50 é un propelente hipergólico que entra en ignición espontaneamente ao ser usado con oxidantes do tipo do tetróxido de nitróxeno. É usado, ademais de orixinalmente no Titan 2, na segunda etapa do foguete Delta 2.

## Notas
Bandeira de Belize

A **bandeira de Belize** foi adoptada o 21 de setembro de 1981, tras conseguir a independencia do Reino Unido. Está composta por un pano azul marcado por dúas franxas vermellas nas beiras superiores, e no centro un disco branco no que está inscrito o escudo de Belize.

A cor azul representa ó Partido Unido. As franxas vermellas, ó partido opositor e as cincuenta follas, a subida ó poder do PUP.

Esta bandeira remóntase a 1950 cando o territorio da Honduras Británica, no seu proceso de independencia, adoptou unha bandeira moi semellante á actual, pero carente das franxas vermellas.

## Outras bandeiras 

Ficheiro:Flag of British Honduras (1919–1981).svg|Bandeira colonial empregada até 1950.
Ficheiro:Flag of Belize (1950-1981).svg|Bandeira da Honduras Británica, vixente de 1950 a 1981.
Ficheiro:Flag of the Governor-General of Belize.svg|Bandeira do Gobernador de Belize, vixente dende 1981.

## Véxase tamén 
### Ligazóns externas 
* Bandeira de Belize en Flags of the World
Cláusula filioque

[miniatura|Icona da [Santa Trindade no Mosteiro de Vatopedi do Monte Athos.]]
Na teoloxía cristiá, a **cláusula filioque** ou **cláusula Filioque** ou controversia *filioque* (ou *Filioque*) refírese á inclusión do termo *Filioque* (que significa "e do Fillo") no Credo niceno-constantinopolitano, á doutrina da cal é expresión, e á relativa disputa entre teólogos da Igrexa Católica e da Igrexa Ortodoxa.

A Igrexa católica confesa unha dobre procesión do Espírito Santo: "do Pai e do Fillo", como dun só Principio. A Igrexa latina confesa isto tamén polo uso do Credo con *Filioque* a non ser que a palabra "*procedit*" (procede) sexa representada pola palabra grega "προερχόμενον", que ten un sentido máis restringido, que non se pode aplicar á procesión do Espírito Santo a partir do Fillo. Por esta razón, a tradución grega do Misal Romano exclúe o *Filioque*, e varios papas teñen recitado o Credo publicamente en grego sen o *Filioque*. En xeral, as Igrexas católicas orientais non usan a cláusula, o que non é negar a doutrina, e a Santa Sé anima as que a introduciran a "volver ás súas raíces".

Na *Encyclopedia of Eastern Orthodox Christianity* Marcus Plested sinala que os teólogos ortodoxos, mentres se opoñen, por unanimidade, a inclusión do *Filioque* no Credo de Nicea, descubriron agora modos posibles de conciliación en materia de doutrina e fraseoloxía. Xa Sergei Bulgakov (1871-1944) declarou que o *Filioque* non se pode considerar nin un dogma, nin unha herexía, senón un *theologoumenon*, é dicir, unha opinión teolóxica aceptable. Karl Barth e Yves Congar din que a visión de Bulgakov é compartida pola maioría dos teólogos ortodoxos.

Non todos os teólogos ortodoxos comparten esta visión. Alén de moitas "pombas" hai tamén –observa o bispo ortodoxo Kallistos (Timothy) Ware– os "falcóns", para os que o *Filioque* é unha herexía. Un dos máis destacados destes era Vladimir Lossky (1903-1958), que no *Filioque* viu a raíz de todos os problemas dogmáticos das relacións entre Oriente e Occidente: segundo el, a cuestión da procesión do Espírito Santo é a única razón dogmática para a separación de Oriente e Occidente; as outras diverxencias doutrinarias só son o resultado desta.

## Notas
## Véxase tamén 
### Ligazóns externas 
* 
* 
* 
* 
* 
*
Geraldo Alckmin

**Geraldo José Rodrigues Alckmin Filho**, nado en Pindamonhangaba o 7 de novembro de 1952, é un médico e político brasileiro, gobernador do Estado de São Paulo, cargo que ocupa por terceira vez.

## Notas
Segunda división española 1993/94

A tempada **1993–94** da **Segunda División de España** foi a 63ª edición deste torneo. Comezou o 4 de setembro de 1993 e finalizou o 15 de maio de 1994.
## Clasificación
**X** = Partidos xogados; **G** = Partidos gañados; **E** = Partidos empatados; **P** = Partidos perdidos; **GF** = Goles a favor ; **GC** = Goles en contra; **DG** = Diferenza de goles; **Pts** = Puntos

1 *O Real Burgos foi descendido a Terceira División por non pagar aos seus xogadores, pero non se lle permitiu competir.*

### Eliminatoria de promoción
## Véxase tamén
### Ligazóns externas 
* Web oficial da LFP
* Web oficial da Real Federación Española
Oxixia

miniatura|Hermes ordénalle a Calipso que deixe partir a Odiseo.
**Oxixia** ou **Ogigia** (en grego: Ὠγυγίη ou Ὠγυγία; Ogygiē/Ogygia) é unha illa mencionada na *Odisea* de Homero. Nela habitaba a ninfa Calipso, filla do titán Atlas, quen retivo durante sete anos o heroe grego Odiseo, ofrecéndolle converterse en inmortal se aceptaba quedar con ela na illa. Mais, a instancias de Atenea, protectora de Odiseo, Zeus decretou que Calipso debía deixar partir o heroe. Hermes levoulle a Calipso a orde de Zeus, e Odiseo abandonou a illa nunha pequena balsa.

A localización xeográfica desta illa, como doutros lugares mencionados na *Odisea*, non se sabe con certeza. O xeógrafo Estrabón consideraba que Oxixia se encontraba nalgún punto do pélago Atlántico. Tamén Plutarco situou a illa no Atlántico.

Na súa *Historia de Irlanda*, publicada en 1865, Roderic O'Flaherty referiuse a Irlanda como Ogigia. Outras hipóteses modernas identifican a illa homérica coa maltesa Gozo, coa illa Perejil ou coa corfiota Othonoi.

## Notas
Guareña (homónimos)

O topónimo castelán **Guareña** pode referirse a:

;Fóra de Galiza

;En Castela e León
***Río Guareña**, río afluente do Douro;
***La Guareña**, comarca do sueste da provincia de Zamora;
***Guareña**, poboación do concello de La Torre, na provincia de Ávila.

;En Estremadura
***Guareña**, concello da provincia de Badaxoz.
Campo Bom

**Campo Bom** é unha cidade do Brasil, situada no Río Grande do Sur. En 2010 tiña 60.081 habitantes. Está situada na rexión metropolitana de Porto Alegre.
Burning Heart Records

**Burning Heart Records** é un selo discográfico independente formado en 1993 e baseado en Örebro, Suecia. Ten unha estreita relación coa etiqueta californiana Epitaph Records, que ten os dereitos de distribución de Burning Heart en Norteamérica. Ten tamén unha oficina en berlín dende finais do ano 2003.

Burning Heart tivo moito éxito lanzando en Europa (especialmente en Suecia) bandas a un público xeral. Entre os seus artistas que máis éxito colleitaron están The Hives, Turbonegro, The (International) Noise Conspiracy, Millencolin, No Fun at All e Refused.

O selo ten unha boa reputación polas súas bandas de garage punk, pero ten editado álbums que van dende o grindcore e o hardcore experimental ata o pop alternativo, ska ou rap.

## Bandas que editaron co selo
* 59 Times the Pain
* Asta Kask
* The Accidents 
* Between Us
* Bodyjar
* Bombshell Rocks
* Boysetsfire
* Breach
* C.Aarmé
* Chickenpox
* Division of Laura Lee
* Donots
* Flogging Molly
* Franky Lee
* Give Up the Ghost 

* Hell Is for Heroes 
* The Hives
* The (International) Noise Conspiracy
* Liberator
* Looptroop Rockers
* The Lost Patrol Band
* Kid Down
* Midtown
* Millencolin
* Moneybrother
* Monster
* Nasum
* Nine
* No Fun at All

* Parkway Drive
* Path Of No Return
* Promoe
* Raised Fist
* Randy
* Refused
* Samiam
* Satanic Surfers
* Sounds Like Violence
* Team Blender
* Turbonegro
* Voice of a Generation
* The Weakerthans
* Within Reach

## Notas 
## Véxase tamén 
### Ligazóns externas 
* Páxina do selo
Adá, O Freixo, As Pontes de García Rodríguez

**Adá** é un lugar da parroquia do Freixo no concello coruñés das Pontes de García Rodríguez na comarca do Eume. Segundo datos do INE, no ano 2014 tiña 2 habitantes, ámbolos dous homes.
## Lugares e parroquias 
### Lugares do Freixo 
### Parroquias das Pontes de García Rodríguez
Francisco Xavier do Amaral

**Francisco Xavier do Amaral**, nado en Turiscai o 6 de marzo de 1937 e finado en Dili o 6 de marzo de 2012, foi o fundador e presidente da Asociación Social Democrática Timorense (máis tarde Fretilin) e un dos candidatos ás eleccións presidenciais en Timor Leste en 2002 e en abril de 2007.

## Traxectoria 
Chegou a recibir as primeiras ordes, pero abandonou a vida sacerdotal. Fundador da autoproclamada República Democrática de Timor-Leste. Refuxiouse nas montañas durante a invasión indonesia, pero foi detido en 1978 polos compañeiros, acusado de "traizón", capturado e exhibido en público polos militares indonesios, que o mantiveron baixo arresto virtual durante 22 anos en Balí. No regreso a Timor-Leste, a pesar de rehabilitado pola Fretilin, optou por fundar o seu propio partido, o ASDT (que conquistou tres lugares no Parlamento).

En abril de 2002, Amaral concorreu contra Xanana Gusmão nas primeiras eleccións presidenciais timorenses, sendo duramente derrotado. Afirmou que era candidato non para gañar mais para demostrar a vitalidade da democracia timorense. Amaral concorreu de novo para presidente na elección presidencial de abril de 2007, ficando en cuarto lugar, con 14,39 % dos votos.

Faleceu o 6 de marzo de 2012 aos 75 anos en Dili, vítima dun cancro.
Adá

Como topónimo **Adá** pode referirse a:

;En Galiza
***Adá**, parroquia do concello de Chantada;
****Adá**, lugar de dita parroquia;
***Adá**, lugar da parroquia do Freixo, no concello das Pontes de García Rodríguez;
***Adá**, lugar da parroquia das Pontes de García Rodríguez, no concello das Pontes de García Rodríguez;
***A Panda de Adá**, lugar da parroquia do Freixo, no concello das Pontes de García Rodríguez;
***A Rabadá**, lugar da parroquia de Pino, no concello de Cospeito.
Foro

O termo **Foro** pode referirse a:

***Foro**, contrato esencialmente agrario e de longa duración, mesmo perpetuo, polo cal unha persoa ou institución lle cede a outra o uso dun ben a cambio dunha renda e cunhas condicións estipuladas. Tamén se denomina **foro** o canon ou mercadoría con que se pagaba anualmente ese arrendamento, e a propiedade cedida a cambio do pagamento do canon foral; 
***Foro**, privilexio ou exención que unha autoridade concedía a un determinado territorio, rexión, vila ou a unha familia ou persoa;
***Foro**, praza das urbes da antiga Roma que constituía o centro da vida pública, o exemplo máis salientable é o do Foro Romano, a cerna da cidade de Roma. Por derivación, este termo deu lugar a numerosos *foros*: 
**O **foro**, praza onde se trataban os negocios públicos e onde o pretor celebraba os xuízos durante o Imperio romano;
****Foro**, lugar onde un tribunal de xustiza exerce as súas funcións;
****Foro**, ou **curia**, conxunto de avogados, procuradores e empregados da administración de xustiza; 
****Foro**, tipo de reunión onde distintas persoas discuten en torno a un tema de interese común. É, esencialmente, unha técnica de comunicación oral, pero tamén pode ser virtual:
*****Foro de Internet**.
*O aforamento, a denominación utilizada en Dereito para designar os privilexios ou normas especiais que se aplican a unha ou varias persoas (aforados) por algún motivo, particularmente a súa condición de pertenza a un colectivo privilexiado o de xurisdición privativa: 
****Foro eclesiástico**;
****Foro militar**;
****Foro parlamentario**;
****Foro universitario**.
***Foro**, partido fundado por Eduard Punset;
***Foro Asturias**, partido político asturiano liderado por Francisco Álvarez-Cascos;
***Foro Social Mundial**, encontro anual de organizacións cidadáns favorables ao altermundismo.

Como topónimo, pode referirse a:

;En Galiza
***Foro**, lugar da parroquia de Présaras, no concello de Vilasantar;
***O Foro**, lugar da parroquia de Reinante, no concello de Barreiros;
***O Foro**, lugar da parroquia de Folladela, no concello de Melide;
***O Foro**, lugar da parroquia do Freixo, no concello das Pontes de García Rodríguez;
***O Foro**, lugar da parroquia de Distriz, no concello de Vilalba;
***O Foro**, lugar da parroquia de Covas, no concello de Viveiro.

Amais, como hipocorístico pode referirse a:

***Telesforo Lorenzo Gama**, xogador galego de fútbol, coñecido como ***Foro*** (n. 1921).
Christopher Pallas

**Christopher Pallas Lorenzo**, nado en Xenebra o 19 de xaneiro de 1987, é un futbolista galego. Xoga de porteiro e o seu club actual é o Arzúa, da Terceira División RFEF.

## Traxectoria 
Naceu na cidade suíza de Xenebra, sendo seu pai de Cerceda e súa nai de Carballo. Tras instalarse a familia en Carballo, criouse futbolisticamente na canteira do Bergantiños FC, pasando logo polos equipos xuvenís do Montañeros e a Cultural Leonesa. Xogou despois varios anos no Cerceda, onde gañou a titularidade e onde se converteu nun dos mellores porteiros da Terceira División, disputando ata catro fases de ascenso a Segunda División B. 

Na tempada 2013/14 volveu ao Bergantiños, naquel momento en Preferente, e tras lograr o ascenso ese mesmo ano, xogou seis tempadas máis co club carballés en Terceira División, exercendo como capitán e disputando outras tres fases de ascenso a 2ª B e unha histórica eliminatoria de Copa do Rei fronte ao Sevilla no estadio de Riazor. 

En agosto de 2020, despois de non ser renovado polo Bergantiños, fichou polo Betanzos CF.

## Notas 
## Véxase tamén 
### Ligazóns externas 
* Datos do xogador en futbolme.com  .
* Datos do xogador en resultados-futbol.com   .
*Datos do xogador en lapreferente.com .
O Azor

O topónimo **O Azor** pode referirse a:

;En Galiza
***O Azor**, lugar da parroquia de Mañón, no concello de Mañón;
***O Niño de Azor**, lugar da parroquia de Soandres no concello da Laracha;
***Niño do Azor**, lugar da parroquia do Freixo no concello das Pontes de García Rodríguez.
Niño (homónimos)

O termo **Niño** pode referirse a:

*Un **niño** é o refuxio onde algúns animais crían;
*En lingua castelá un **niño** é un rapaz novo (en galego *neno*); pode referirse a:
****El Niño**, un fenómeno meteorolóxico;
****Ill Niño**, grupo estadounidense de nu metal.
****O niño do Sol***, disco do grupo galego Milladoiro (2002).

Como topónimo, pode referirse a:

;En Galiza
***Niño do Azor**, lugar da parroquia do Freixo, no concello das Pontes de García Rodríguez;
***O Niño de Azor**, lugar da parroquia de Soandres, no concello da Laracha;
***Niño do Corvo**, lugar da parroquia de Anxeriz no concello de Tordoia;
***Casal de Niño**, lugar da parroquia de Vedra no concello de Vedra;
***Santo Antoniño**, lugar da parroquia de Perdecanai no concello de Barro;
***Carmoniño**, lugar da parroquia de Maceira no concello de Covelo;
***Casamuniño**, lugar da parroquia de Pígara no concello de Guitiriz;
***Casaniño**, lugar da parroquia de Brosmos no concello de Sober;
***Casdoniño**, lugar da parroquia de Piñeira no concello de Sarria;
***Casmoniño**, lugar da parroquia de Coiras no concello de Piñor;
***Pé do Corniño**, lugar da parroquia de Carreira no concello de Ribeira;
***O Inferniño**, lugar da parroquia de Posmarcos no concello da Pobra do Caramiñal;
***O Maniño**, lugar da parroquia de Pezobre no concello de Santiso;
***O Piniño**, lugar da parroquia de Pedornes no concello de Oia;
***O Xuaniño**, lugar da parroquia de Filgueira de Barranca no concello de Oza-Cesuras.

Amais, como apelido, pode referirse a:

***Fernando Niño de Guevara**, bispo e inquisidor castelán do século XVI;
***El Niño de Almadén**, cantaor flamenco (1899.1968).

## Véxase tamén
### Outros artigos
***Nimo**, lugar da parroquia de Roo no concello de Noia;
***O Niñán**, lugar da parroquia dos Vaos, no concello de Mazaricos.
Castelao na luz e na sombra

***Castelao na luz e na sombra*** é unha biografía de Alfonso Daniel Rodríguez Castelao, escrita por Valentín Paz-Andrade.

## Descrición 
Redactouse entre abril de 1980 e outubro de 1981 e foi publicada en 1982 por Ediciós do Castro, Sada, dentro da colección *Documentos para a historia contemporánea de Galicia*.

A segunda edición, corrixida e aumentada, tamén de Ediciós do Castro é de 1986.

## Notas 
## Véxase tamén 
### Bibliografía 
* 
* 

### Outros artigos 
* Pranto matricial.
### Ligazóns externas 
* Base de datos de libros editados en España
Torneo das Seis Nacións 2012

A **edición 2012 do Torneo das Seis Nacións** comezou o 4 de febreiro do 2012, e rematou o 17 de marzo. Inglaterra era o defensor do título obtido na edición 2011. Non obstante foi Gales a selección que se fixo coa edición 2012 do torneo, gañando tódolos encontros.

|-
!bgcolor="#efefef" width="20"|
!bgcolor="#efefef" width="195"|Equipo
!bgcolor="#efefef" width="20"|Puntos
!bgcolor="#efefef" width="20"|Xogados
!bgcolor="#efefef" width="20"|Gañados
!bgcolor="#efefef" width="20"|Empates
!bgcolor="#efefef" width="20"|Perdidos
|- bgcolor=#D0E7FF align=center
| 1 ||align=left| '*** ||bgcolor=#ffffa5|**10**||5||5||0||0
|- bgcolor=#ffffff align=center
| 2 ||align=left|  ||bgcolor=#ffffa5|**8**||5||4||0||1
|- bgcolor=#ffffff align=center
| 3 ||align=left| 20px|Irlanda Irlanda||bgcolor=#ffffa5|**5**||5||2||1||2
|- bgcolor=#ffffff align=center
| 4 ||align=left|  ||bgcolor=#ffffa5|**5**||5||2||1||2
|- bgcolor=#ffffff align=center
| 5 ||align=left|  ||bgcolor=#ffffa5|**2**||5||1||0||4
|- bgcolor=#ffffff align=center
| 6 ||align=left|  ||bgcolor=#ffffa5|**0**||5||0||0||5
|- bgcolor=#ffffff align=center
|colspan="15"|A **vitoria** vale 2 puntos. O **empate*' vale 1 punto.

|}

## Notas 
## Véxase tamén 
### Ligazón externa 
* Páxina oficial do Torneo das Seis Nacións
Nuclear Blast Records

**Nuclear Blast Records** é un selo discográfico e un distribuídor de discos por correo independente con subsidiarias en Alemaña, os Estados Unidos e o Brasil. O selo fundouno en 1987 Markus Staiger en Alemaña. Orixinalmente editaba discos de hardcore punk, pero pasou a publicar traballos de bandas de death metal melódico, grindcore, power metal e black metal, ademais de álbums tributo. Nuclear Blast é amplamente respectada por ser a principal etiqueta da escena death metal, xunto coa súa compañeira Century Media. As súas oficinas principais atópanse en Donzdorf, Göppingen. Nuclear Blast America e Century Media traballan xuntas nunha asociación estratéxica entre as dúas discográficas independentes de metal, e son distribuídas a través de Caroline/EMI.

## Historia 
Nuclear Blast formouse en 1987 despois de que Markus Staiger viaxase a través dos Estados Unidos durante catro semanas e vise un concerto da súa banda favorita, BL'AST!. O selo chamouse orixinalmente "Blast", pero ao pouco tempo cambiouse para Nuclear Blast. A primeira edición da etiqueta foi un vinilo recompilatorio titulado *Senseless Death* (NB 001), que contaba con bandas estadounidenses de hardcore punk como Attitude, Sacred Denial e Impulse Manslaughter. O primeiro lanzamento de 1.000 copias esgotouse antes dun ano.

Nuclear Blast comezou a asinar contratos con grupos de grindcore despois de que Staiger descubrise á banda de Las Vegas Righteous Pigs. A esta seguíronlle edicións de Atrocity, Deathstars, Master e Opprobrium. A popularización do grindcore está considerado un fito na historia do selo, que conseguiu chamar a atención en todo o mundo.

A comezos dos 90 o black metal fíxose máis popular en Europa, e Nuclear Blast asinou con moitas banda. Gran parte deles aínda están co selo na actualidade, como Dimmu Borgir e Dissection. A popularidade do black metal foi medrando, e cara 1996 moitos dos grupos de Nuclear Blast foron entrando nas listas europeas. Cara finais de 1997, Nuclear Blast tiña 20 empregados e enviaba por correo un catálogo trimestral de 100 páxinas a 50 países.

A finais dos 90 e comezos dos 2000, o selo expandiuse cara ao power metal, promovendo a bandas como HammerFall ou Helloween. Durante os anos 2000 Nuclear Blast comezou a traballar con algunhas bandas de Finlandia, como Stratovarius e Sonata Arctica, e cos alemáns Blind Guardian, ampliando o seu estilo con distintos subxéneros do metal.

A banda sueca Meshuggah converteríase no primeiro artista dna historia de Nuclear Blast Records en entrar na lista *Billboard 200*, acadando o número 165 co seu álbum do 2002 *Nothing*. Meshuggah tamén sería a primeira banda de Nuclear Blast en ser destacada na revista *Rolling Stone*.

## Véxase tamén 
### Ligazóns externas 
* Páxina oficial
Zoo Entertainment

**Zoo Entertainment** foi un selo discográfico estadounidense fundado en 1990 polo antigo presidente de Island Records Lou Maglia. Zoo é sobre todo coñecido por ter publicado tres álbums de plartino da banda Tool, ademais de discos de ouro de Green Jellÿ e Matthew Sweet. Dende 1991 a 1996 o selo pertenceu a BMG e ese ano foi vendida a Volcano Entertainment. En 1997 Zoo desaparecería, pasando os seus artistas a pertencer a Volcano.
XL Recordings

**XL Recordings** é un selo discográfico independente británico dirixido por Richard Russell. Formouse en 1989 como unha nova división de Beggars Banquet Records.

A pesar de que só edita unha media de seis álbums por ano, XL Recordings traballou con artistas como The Prodigy, Radiohead, The White Stripes, Dizzee Rascal, M.I.A., Vampire Weekend, The xx, Gil Scott-Heron, Tyler, the Creator e Adele. O selo publica álbums en todo o mundo e abarca gran cantidade de xéneros.

## Artistas actuais
No ano 2012 entre os artistas de XL Recordings incluíanse:

* Adele
* Atoms for Peace
* Bobby Womack
* Friendly Fires
* Basement Jaxx
* Beck
* Blue Roses
* Giggs
* Gil Scott-Heron
* Gil Scott-Heron & Jamie xx
* The Horrors
* Jack Peñate
* Jack White
* Jai Paul

* Radiohead
* Peaches
* Ratatat
* RATKING
* SBTRKT
* Sigur Rós
* Thom Yorke
* Titus Andronicus
* Tyler, the Creator
* Vampire Weekend
* The xx
* Willis Earl Beal

## Véxase tamén 
### Ligazóns externas 
* Páxina oficial
Almuric

[miniatura|dereita|Número de maio de 1939 de *[Weird Tales*, que incluía a primeira parte de *Almuric* de Robert E. Howard.]]

***Almuric*** é unha novela curta de Robert E. Howard publicada orixinalmente en inglés na revista pulp *Weird Tales* en maio de 1939.

## Trama 
O protagonista, Esau Cairn, é un home nacido no suroeste dos EUA a principios do século XX. É un "desprazado", un tipo violento e un personaxe nado fóra da súa época aínda que de grande intelixencia, por tal motivo abandona os estudos e dedícase ao deporte. Por azar, entra nun laboratorio e alí, un científico, o profesor Hildebrand, decide lanzalo cunha máquina a un tempo e lugar diferentes, a un planeta primitivo e estraño chamado "Almuric". A partir de aí comezan unha serie de aventuras cun contexto filosófico moi do gusto do seu autor, Robert E. Howard.
Xosé María Alonso Cortón

**Xosé María Alonso Cortón**, nado en Lugo 19 de marzo de 1874 e finado na Habana o 29 de novembro de 1923, foi un sacerdote e profesor galego.

## Traxectoria 
Estudou no Seminario de Lugo e ingresou na Compañía de Xesús con dezaoito anos e cursou o noviciado en Carrión de los Condes (Palencia). Foi profesor de Química, Historia Natural e Matemáticas no Colexio de Belén na Habana. Foi un gran defensor do labor civilizador e relixioso de España en América.

## Obras 
Todas elas publicadas na Habana:
* *Introducción al estudio de la Historia Natural. Biología*, 1921.
* *Nociones de Geometría*, 1923.
* *Fisiología Humana*, 1924 (póstumo).

## Notas 
## Véxase tamén 
### Bibliografía 
* Artigo "ALONSO CORTÓN, José María" da *Gran Enciclopedia Galega Silverio Cañada*
### Ligazóns externas 
* Ficha en galegos.info
Agate (foguete)

**Agate** foi un tipo de foguete francés que deu comezo á serie de foguetes chamado *pedras preciosas* polo nome que se lles deu e que levou finalmente ó desenvolvemento do foguete Diamant.

O foguete era dunha soa etapa e usaba o motor de propelente sólido NA801 Mammouth. Non estaba guiado e como establizador usaba aletas aerodinámicas. A súa función foi a de probar unha cápsula instrumental recuperable para uso en posteriores foguetes. Foi lanzado desde dous sitios: o centro de probas de motores espaciais (CIEES) en Hammaguir e o centro de probas CERES en Ile du Levant.

En total lanzáronse 12 foguetes Agate, dos cales só un fallou.

## Historial de lanzamentos 
## Notas
José Pan de Soraluce

**José Pan de Soraluce Español**, nado na Coruña o 14 de maio de 1875 e finado en Madrid o 19 de marzo de 1948, foi un avogado, político e diplomático galego.

## Traxectoria 
Despois de finalizar os estudos diplomáticos desempeñou en París os cargos de vicecónsul e cónsul. Escribiu crónicas xornalísticas que se publicaron no xornal coruñés *El Noroeste* baixo o pseudónimo de "Micromegas". Regresou á Coruña, foi deputado provincial e despois da dimisión de Casimiro Torre Sánchez-Somoza elixírono presidente da Deputación da Coruña o 2 de decembro de 1913. Dirixiu *El Orzán* e foi elixido deputado en Cortes (1918-1919), e despois senador pola provincia da Coruña (1921-1922). En 1930 nomeárono subsecretario do Ministerio de Economía Nacional. Despois da súa actividade política, volveu á carreira diplomática e foi destinado a embaixadas de diversos países.

Trala guerra civil foi conselleiro do Ministerio de Industria e xefe da sección europea da Dirección Xeral de Política do Ministerio de Asuntos Exteriores.

## Obras 
* *La ciudad encantada*, 1908.

## Véxase tamén 
### Ligazóns externas 
* Ficha en galegos.info
* Ficha no Senado
Agena (foguete)

miniatura|300px|Un Agena A.
**Agena**, formalmente denominado **RM-81** segundo a súa designación misilística, é o nome dunha familia de foguetes estadounidenses usados como etapa superior de varios lanzadores, entre eles o Thor, o Atlas e o Titan.

## Historia 
No ano 1955, a Forza Aérea comezou o programa WS-117L (*Weapons System 117L*), consistente no desenvolvemento dun sistema de satélites estratéxico, inicialmente adicado ó recoñecemento óptico desde o espazo. En outubro de 1956, a compañía Lockheed gañou o concurso relacionado co programa e converteuse no contratista principal. O elemento principal do programa sería unha nova nave multipropósito con motores de manobra e desprazamento e que sería usada como segunda etapa do foguete lanzador así como transportador do sistema de recoñecemento. A etapa Agena sería desenvolvida basándose no motor foguete de propelente líquido Bell XLR81 e foi coñecido inicialmente como *Hustler* debido a que o motor foi deseñado orixinalmente para unha cápsula armamentística a reacción para o bombardeiro B-58 Hustler. O motor alimentábase con ácido nítrico e UDMH.

A maior parte dos Agena B foron usados para lanzar satélites de recoñecemento do tipo KH.

Xunto cos foguetes Thor, Atlas e Titan foi usado na súa maior parte para lanzar satélites de recoñecemnto KH, pero Atlas lanzou tamén o Gemini-Agena e as sondas do programa Mariner.

## Notas 
## Véxase tamén 
### Outros artigos 
*Atlas-Agena
Pobo ávaro

Os **ávaros** (en , *awaral / maⱨarulal*; "montañeiros") son un pobo do Cáucaso, que habita principalmente no Daguestán, onde son o grupo predominante, a súa lingua é o ávaro, pertencente á familia das linguas caucásicas nororientais e a súa relixión tradicional o islam sunita. Aproximadamente os ávaros son un millón de persoas.

## Localización 
miniatura|250px|esquerda|Territorio tradicional dos ávaros (número 2) no Daguestán.
A maior parte dos ávaros habitan territorios montañosos do oeste do Daguestán, unha minoría vive nas planicies desa república, en especial nos distritos de Buynaksky, Khasavyurtovsky e Kizilyurtovsky, en todo o territorio viven 850.011 ávaros. Noutras repúblicas de Rusia hai tamén minorías, así en Chechenia hai 4864, en especial nos distritos de Sharoysky e Shelkovskoy. En total en Rusia cóntanse 910.200, segundo o censo de 2010, aínda que hai que ter en conta que nos censos rusos inclúense como ávaros membros dalgunhas pequenas minorías andi-dido. En Azerbaidján son 50.891 segundo o censo de 1999 concentrados nas rexións de Balakan e Zaqatala. En Xeorxia hai 1996 segundo o censo de 2002 localizados na súa inmensa maioría no distrito de Qvareli. Non hai datos do número de ávaros en Turquía, algúns cífranos en 53.000

## Notas
José María Fórneas Besteiro

**José María Fórneas Besteiro**, nado en Arcos (Castroverde) o 19 de marzo de 1926 e finado o 11 de setembro de 2003, foi un filólogo galego.

## Traxectoria 
Licenciado en Filoloxía Semítica (1952) e Filoloxía Románica (1953) pola Universidade Central de Madrid. Foi profesor da Escola de Idiomas do Cairo (1955-1957), catedrático de Lingua Árabe na Escola de Comercio de Cádiz e profesor do Instituto de Ensinanza Media de Ceuta (1963).

Doutorouse en Filoloxía Semítica en 1970 e obtivo a praza de adxunto de Lingua Árabe na Universidade Autónoma de Madrid. En 1974 trasladouse á Universidade de Granada como titular da cátedra de Lingua Árabe e Árabe Vulgar onde permaneceu como profesor emérito.

O obxecto da súa investigación eran a lingüística, a lexicografía, o xénero biográfico árabe e a transmisión da ciencia islámica en Al-Andalus. Foi director da revista *Miscelánea de Estudios Árabes y Hebráicos* de Granada (1982-1989).

Finou o 11 de setembro de 2003, e foi soterrado no cemiterio de Arcos.
## Obras 
* *Elencos biobibliográficos arabigoandaluces*, 1971.

### Como editor 
* *Kulliyat* de Averroes, 1987.

### Traducións 
* *La Ciudad Inicua* de Kámil Husain, 1963.
* *Escucha, Rida* de Anís Freyha, 1978.
## Notas 
## Véxase tamén 
### Ligazóns externas 
* Biografía no Ateneo de Córdoba
* In Memoriam José Mª Fórneas Besteiro (1926-2003)
José Benito Amado Boullosa

**José Benito Amado Boullosa**, nado en Marín o 19 de marzo de 1822 e finado en Pontevedra o 30 de marzo de 1886, foi un mariño, político e escritor galego.
[miniatura|page=217|*[Álbum de la Caridad. Juegos Florales de La Coruña en 1861*.]]

## Traxectoria 
Procedente dunha familia de navieiros galegos, fixo estudos marítimos aínda que abandonou a profesión para se dedicar á política. Foi un activo xornalista, colaborou en *La Distracción*, e pertenceu a varias sociedades científicas e literarias. Foi elixido deputado por Pontevedra en 1854. En 1868 foi nomeado gobernador civil de Ourense e posteriormente de Pontevedra. Foi senador pola provincia de Pontevedra (1871-1872 e 1872-1873). Participou nos primeiros xogos florais de Galicia co poema "El canto de la negra", recollido no *Álbum de la Caridad*, que foi moi popular. Empregou ás veces o pseudónimo **Juan de Lérez**.
Unha súa irmá, Serafina, casou co tamén escritor Xoán Manuel Pintos.

## Obras 
[miniatura|page=4|"Saudades", publicado en ''[O Tio Marcos d'a Portela* (1876).]]
### En castelán 
* *Misterios de Pontevedra*, 1845.
* *Las rosas encantadas o las tres hermanas. Cuento fantástico tradicional*, 1859.
* *Charino o la conquista de Sevilla*.
* *El castillo de los Chuchurraos*.
* *Los Nodales*.
* *María o la Virgen del Valle*.
* *Elvira, Alfonso y Laura*.

### En galego 
É autor de dúas composicións: "Saudades", publicado en *O Tio Marcos d'a Portela'' (1876), e “A romería” (1882).

## Notas 
## Véxase tamén 
### Bibliografía 
* 
* 
* 

### Outros artigos 
* Xoán Manuel Pintos

### Ligazóns externas 
* Ficha no Senado
A Game of Thrones

***A Game of Thrones*** é o primeiro libro de *A Song of Ice and Fire* ("Unha canción de xeo e lume"), unha serie de novelas de fantasía escritas polo autor norteamericano George R. R. Martin. Foi publicado por primeira vez o 6 de agosto de 1996.

Na novela, preséntanse varios puntos de vista e liñas argumentais, sendo as tres máis importantes: a loita das casas nobres polo control dos Sete Reinos principalmente a Casa Stark, a Casa Lannister e a Casa Baratheon, a actual dinastía gobernante; o tema do Muro e a loita co descoñecido alén dos reinos, e a historia de Daenerys Targaryen, derradeiro membro da Casa Targaryen, que gobernara os Sete Reinos ata quince anos antes do comezo do libro. A novela cedeu o seu nome a numerosos traballos baseados nas novelas de Martin, incluíndo o xogo de cartas, a banda deseñada, o xogo de rol, e o videoxogo.

A serie da HBO *Game of Thrones* levou ás pantallas de televisión este primeiro libro da serie, cuxo primeiro capítulo foi estreado o 17 de abril de 2011.

## Galardóns 
* Gañadora do Locus Award en 1997,
* Gañadora do  en 1998
* A novela curta *Blood of the Dragon*, que recolle os capítulos adicados a Daenerys Targaryen, gañou o Premio Hugo en 1997
* En xaneiro de 2011 a novela converteuse nunha das mellores vendidas segundo o *New York Times*  e acadou o número da lista en xullo de 2011. recoñecemento populamente coñecido como *best sellers*.

## Notas 
## Véxase tamén 
### Ligazóns externas 
* George R.R. Martin’s ‘Game Of Thrones’ Greenlit By HBO
Erromintxela

**Erromintxela** é o nome que recibe a fala dos xitanos de Euskadi. É unha variante da lingua romaní, con grandes influencias do éuscaro. Ademais, o grupo humano que o fala tamén é denominado *erromintxela*. Este grupo étnico, parte do pobo xitano, vive nas provincias de Biscaia, Guipúscoa, Navarra, en Labort e nas zonas montañosas de Soa.

O estudo deste dialecto do romaní comezou no ano 1885. E en 1921 estudárono Berraondo e Oyarbide. Segundo datos de 1997 tiña entre 500 e 1&nbsp;000 falantes.

## Notas 
## Véxase tamén 
### Ligazóns externas 
* Kále Dor Kayiko
* Investigaciones sociolingüísticas sobre o *erromintxela*
Tradutoloxía

A **tradutoloxía** é a disciplina científica que estuda sistematicamente a teoría, a descrición e a aplicación da tradución e a interpretación, así como as mesmas en conxunto. É importante neste sentido distinguila da tradución ou interpretación como actividade (propiamente ditas) e da tradución ou interpretación como produto (texto traducido ou traducto, discurso interpretado). Dado o seu carácter multidisciplinar, a tradutoloxía toma prestados moitos conceptos e procedementos doutros campos de estudo. Entre eles atópanse a literatura comparada, a informática, a historia, a lingüística, a filoloxía, a filosofía, a psicoloxía social, a semiótica ou a terminoloxía.

## Véxase tamén 
### Ligazóns externas 
* Asociación Galega de Profesionais da Tradución e a Interpretación
* Asociación de Tradutores Galegos 
* Sociedade alemá de estudos sobre tradución e interpretación 
* Asociación canadense de tradutoloxía